Lav et referat af nedenstående tekst:

Tekst:
Statsadvokaten for Nord- og Østjylland afviser et erstatningskrav fra en af de frifundne i den såkaldte skeletsag fra Nordjylland. - Han har opført sig så mistænkeligt under sagen, at han måtte regne med at blive varetægtsfængslet, oplyser statsadvokatassessor Lars Svensson. Sagen begyndte, da skelettet fra en forsvundet hjemløs blev gravet frem efter to år. Han blev dræbt i Tranum Klitplantage. Fire mænd blev tiltalt, hvor to altså blev pure frifundet, mens de to andre blev straffet med 12 og 7 års fængsel for henholdsvis drab og vold med døden tilfølge. Kritik af sagsforløb Den frikendte forlangte ellers 869.000 kroner efter 10 måneders varetægtsfængsling som tiltalt i den makabre drabssag. Forsvarsadvokaten for den frikendte kritiserer, at det er statsadvokaten, som tabte sagen, der også skal tage stilling til erstatningskravet. - Så kan de jo få lidt hævn på den måde, siger den 29-åriges forsvarer, Michael Juul Eriksen, som vil klage til Rigsadvokaten. Den anden frifundne har forlangt 429.000, men sagen er endnu ikke afgjort. /ritzau/

Referat:
Han opførte sig mistænkeligt, mener statsadvokaten